IL-MALTI QARI LI TOĦROĠ DIĊEMBRU L-AKKDEMJA TAL-MALTI 71975 EDITORJAL: — IL-FUTUR. TAL-AKKADEMJA Hu prinċipju magħruf u li ma tistax tiċħdu li għaqda jew tikber jew tmut. Għaqda li trid tibqa' ħajja, trid tibqa' ħajja fil-membri tagħ- ha. Jekk il-membri jmutu bla ma jieħdu posthom oħrajn, l-għaq- da tmut. L-istess jekk il-membri jitilfu l-interess fil-għaqda, l-għaqda tnin u tmut. Illum l-Akkademja tgħodd mal-95 membru, Xi wħud għad fadlilhom interess, oħrajn le. Dan jeħtieġ li jingħadd bla ma nistaħbew wara subgħajna, F'editorjal ieħor aċċennajna għall-ħtieġa li l-Kunsill jieħu ħsieb ilaqqa' l-membri flimkien mhux biss għall-elezzjoni ta' darba kull sen- tejn imma għal laqgħat soċjali u akkademiċi li jġibuhom flimkien ħa jit- ħaddtu flimkien, jaqsmu l-ħsibijiet flimkien u juru interess fil-Għaqda, L-Akkademja ma tistax tibqa' ħajja għax il-Kunsill għadu jiltaqa' u juri sinjali ta' ħajja. L-Akkademja hija l-membri, hija l-attività tagħ- hom bħala għaqda. Ma jistax ikollok membri mejta u Kunsill ħaj għax qiesek għandek ġisem mifluġ u bla saħħa b'ruħ li għadha tferfer tis- tenna l-aħħar nifs. Minn hawn il-ħtieġa li jiltaqgħu l-membri akkademiċi flimkien ta' spiss ħa juru sinjal ta' ħajja, ħa jieħdu n-nifs u jagħtuh lill-Kunsill. Jeħtieġ li jitfassal programm ta' ħajja, fini ta' eżistenza, meżżi ta' sus- tentament, amor proprju fl-eżistenza u interess ġenwin fil-ħajja tal- Akkademja u l-ħajja ta' madwarha bil-problemi tagħha, Hemm ħafna problemi ferm serji li l-Akkademja jmissha tieħu ħsieb u tieħu ħsieb bis-serjetà sakemm issolvihom u ssolvihom b'suċċess għax imissu wieħed mill-għanijiet li għalih twaqqfet u qed teżisti. Ma nistgħux in- ħallu taħwid jikber fl-ortografija, prostrazzjoni umiljanti ta' vokabu- larju u sintassi bla ma nagħtu direzzjoni. It-tfarrik b'mod aċċellerat u kważi sistematiku fuq il-ġurnali u l-meżżi ta' komunikazzjoni tar- 98 IL-MALTI radju u tat-televiżjoni qed iqallbu r-ruħ tal-Ilsien Malti minn għeruqha. Tgergir ilu jsir, suġġerimenti saru anki waqt seminar u l-prattika baq- għet teorija. Jekk jeħtieġ, issir tibdila sħiħa anki radikali fl-Istatut, jitwar- rbu xkilijiet u jiżdiedu għanijiet u meżżi, Organiżmu li ma jitbiddilx u jadatta ruħu maż-żminijiet jispiċċa biex jibbies u jitlef il-mobilità tiegħu, l-aktar fir-ritmu mgħaġġel tal-ħajja mqaliba li qed ngħixu, Il- progress ma jistax jieqaf jistenna li wieħed isib iż-żmien. U għalhekk ma tistax ikollok membri fil-Kunsill li jkunu mgħob- bija u mxekkla b'elf ħaġa oħra li 'tnaqqsilhom u ttellifhom mill-ħeġġa meħtieġa fil-Kunsill, ma jistax ikollok membri b'interessi konfliġġenti, ma jistax ikollok membri għall-unur, membri għar-rispett, membri għax …… u membri għax …… il-membri tal-Kunsill u l-Istatut jew ser ikunu ta' sfida għal min raqad u għeja jew ser ikunu sodda xaħxieħa għal min irid jistrieħ u jitpaħpaħ. Waslet elezzjoni oħra tal-Kunsill u jeħtieġ li l-membri kollha jintebħu bid-dmir tagħhom li jagħtu ħajja lill-għaqda ta' bejnietna. Jeħtieġ li għaliha jattendu kollha anki b'sagrifiċċju, Min għejja, min xaba, min tilef l-interess għandu jistqarr ċar u tond qabel l-elezzjoni ħalli wieħed ikun jaf fejn hu u fejn mhux, min hu membru u min hu numru biss. Qed ngħidu dan mhux b'sens ta' kritika, imma b'sens ta' dmir qawwi lejn l-Akkademja, qed ngħiduh għall ġieh tagħha u ta' Lsien art twelidna. Ma tistax tagħmel elezzjoni b'erba' membri jiġru li minnhom trid ittella' Kunsill. Ma tistax ikollok Akkademja li l-membri ma jat- tendux għall-elezzjoni. Nixtiequ naraw lill-Akkademja fil-milja ta' rġulitha, kollha ħajja, kollha maturità u attività. Hu żmien ta' rifles- sjoni, żmien ta' eżami, żmien ta' tiġdid li jeħtieġ li nħejju għalih, Nitolbu suġġerimenti, nitolbu pariri, ideat u fuq kollox interess ġenwin, Jew il-membri jqumu jew imutu; l-Akkademja trid tibqa' ħaj- ja b'membri ħajjin. Hekk jitlob l-unur, hekk jitlob id-dmir tal-membri, hekk jitlob il-ġieh tal-kawża tagħna. U aħna konvinti li dan iseħħ. Il- motto tagħna għas-snin li ġejjin irridu li jkun: AKKADEMJA ĦAJJA B'MEMBRI HAJJIN.